

 **6. november 2023**

**PRODUKTRESUMÉ**

**for**

**Zorabel, oral suspension**

**0. D.SP.NR.**

28575

**1. VETERINÆRLÆGEMIDLETS NAVN**

Zorabel

Lægemiddelform: Oral suspension

Styrke(r): 50 mg/ml

**2. KVALITATIV OG KVANTITATIV SAMMENSÆTNING**

Hver ml indeholder:

 **Aktivt stof:**

 Toltrazuril 50 mg

 **Hjælpestoffer:**

|  |  |
| --- | --- |
| **Kvalitativ sammensætning af hjælpestoffer og andre bestanddele** | **Kvantitativ sammensætning, hvis oplysningen er vigtig for korrekt administration af veterinærlægemidlet** |
| Natriumbenzoat (E211) | 2,1 mg |
| Natriumpropionat (E281) | 2,1 mg |
| Ducosatnatrium |  |
| Simeticon emulsion |  |
| Bentonit |  |
| Citronsyre, vandfri |  |
| Xanthangummi |  |
| Propylenglycol |  |
| Renset vand |  |

 Hvid eller cremefarvet suspension.

**3. KLINISKE OPLYSNINGER**

**3.1 Dyrearter, som lægemidlet er beregnet til**

Svin (pattegrise, 3-5 dage gamle).

**3.2 Terapeutiske indikationer for hver dyreart, som lægemidlet er beregnet til**

Til forebyggelse af kliniske symptomer på coccidiose hos nyfødte pattegrise (3-5 dage) i besætninger med kendt historik af coccidiose forårsaget af Isospora suis.

**3.3 Kontraindikationer**

Må ikke anvendes i tilfælde af overfølsomhed over for de(t) aktive stof(fer), eller over for et eller flere af hjælpestofferne.

**3.4 Særlige advarsler**

Hyppig og gentagen brug af antiprotozomidler fra samme gruppe aktive stoffer og underdosering, der kan skyldes underestimering af kropsvægt, kan, ligesom ved alle antiparasitære midler, føre til resistensudvikling.

 Det anbefales at behandle alle pattegrise i et kuld.

 Hygiejniske tiltag kan reducere risikoen for coccidiose hos svin. Det anbefales derfor samtidig at forbedre de hygiejniske forhold i lokaliteterne, især med hensyn til tørhed og renhed.

 For at opnå den største effekt, bør dyr behandles inden det forventede udbrud af kliniske symptomer, det vil sige i den præpatante fase.

Yderligere støttebehandling kan være nødvendig for at ændre forløbet af en eksisterende klinisk coccidie infektion hos dyr, som allerede viser symptomer på diarré.

**3.5 Særlige forholdsregler vedrørende brugen**

Særlige forholdsregler for personer, der administrerer veterinærlægemidlet til dyr

Ved overfølsomhed over for toltrazuril eller et af hjælpestofferne, bør kontakt med lægemidlet undgås.

 Undgå hud- og øjenkontakt med lægemidlet.

 Ethvert sprøjt på huden eller i øjnene afvaskes øjeblikkeligt med vand.

Der må ikke spises, drikkes eller ryges under anvendelse af lægemidlet.

Særlige forholdsregler vedrørende beskyttelse af miljøet

Ikke relevant.

**3.6 Bivirkninger**

Ingen kendte.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se også afsnit 16 i indlægssedlen for de relevante kontaktoplysninger

**3.7 Anvendelse under drægtighed, laktation eller æglægning**

Ikke relevant.

**3.8 Interaktion med andre lægemidler og andre former for interaktion**

Ingen kendte. Der er f.eks. ingen interaktion i kombination med jerntilskud.

**3.9 Administrationsveje og dosering**

Til oral anvendelse.

 Individuel behandling af dyr.

 Hver pattegris behandles på 3.-5. levedag med en enkelt oral dosis på 20 mg toltrazuril pr. kg. kropsvægt, svarende til 0,4 ml veterinærlægemiddel pr. kg kropsvægt.

 Da der til individuel behandling af pattegrise kun skal bruges et mindre volumen, anbefales det at bruge en doseringssprøjte med en nøjagtighed på 0,1 ml.

For at sikre en korrekt dosering bør legemsvægten bestemmes så nøjagtigt som muligt.

Den orale suspension skal omrystes grundigt før brug indtil fuldstændig resuspension. Suspensionen skal være hvid eller cremefarvet.

 Behandling under udbrud af coccidiose vil være af begrænset værdi for den enkelte pattegris, da skader på tyndtarmen da allerede er sket.

**3.10 Symptomer på overdosering (og, hvis relevant, nødforanstaltninger og modgift)**

En tredobbelt overdosis tåles godt af raske pattegrise.

**3.11** **Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens**

Ikke relevant.

**3.12 Tilbageholdelsestid(er)**

Slagtning: 73 dage.

**4. FARMAKOLOGISKE OPLYSNINGER**

**4.1 ATCvet-kode**

QP 51 AJ 01.

**4.2 Farmakodynamiske oplysninger**

Toltrazuril er et triazinonderivat som virker mod coccidia af slægten *Isospora.* Toltrazuril virker på alle intracellulære udviklingsstadier af coccidia i merogoni (ukønnet reproduktionsfase) og gamogoni (kønnet reproduktionsfase). Alle stadier bliver dræbt, og virkningsmåden er således coccidiocidal.

**4.3 Farmakokinetiske oplysninger**

Efter oral indgift optages toltrazuril langsomt med en biotilgængelighed på ≥ 70%. Hovedmetabolitten udgøres af toltrazurilsulfon. Udskillelsen af toltrazuril er langsom med en halveringstid på ca. 3 dage. Udskillelsen sker hovedsageligt med fæces.

**5. FARMACEUTISKE OPLYSNINGER**

**5.1 Væsentlige uforligeligheder**

Da der ikke foreligger undersøgelser vedrørende eventuelle uforligeligheder, bør dette lægemiddel ikke blandes med andre lægemidler.

**5.2 Opbevaringstid**

Opbevaringstid for veterinærlægemidlet i salgspakning: 3 år.

Opbevaringstid efter første åbning af den indre emballage: 3 måneder.

**5.3 Særlige forholdsregler vedrørende opbevaring**

Der er ingen særlige krav vedrørende opbevaringsforhold for dette veterinærlægemiddel.

**5.4 Den indre emballages art og indhold**

Dette veterinærlægemiddel er pakket i HDPE 100 ml, 250 ml eller 1 L flasker med et forseglet HDPE låg.

Pakningsstørrelse:

 - Flaske á 1 L.

 - Kartonæske med 1 flaske á 100 ml.

 - Kartonæske med 1 flaske á 250 ml.

 - Kartonæske med 15 flasker á 250 ml.

Ikke alle pakningsstørrelser er nødvendigvis markedsført.

**5.5 Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf**

Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

**6. NAVN PÅ INDEHAVEREN AF MARKEDSFØRINGSTILLADELSEN**

Vetpharma Animal Health, S.L

 Les Corts, 23

 08028 Barcelona

 Spanien

 **Repræsentant**

 ScanVet Animal Health A/S

 Kongevejen 66

 3480 Fredensborg

**7. MARKEDSFØRINGSTILLADELSESNUMMER (-NUMRE)**

51618

**8. DATO FOR FØRSTE TILLADELSE**

29. oktober 2013

**9. DATO FOR SENESTE ÆNDRING AF PRODUKTRESUMÉET**

6. november 2023

**10. KLASSIFICERING AF VETERINÆRLÆGEMIDLER**

BP

Der findes detaljerede oplysninger om dette veterinærlægemiddel i EU-lægemiddeldatabasen.